  Виталий Пронин 5-тӥ мае - совето вакытысь печатьлэн нуналыз. 106 ар талэсь азьло, 1912-тӥ арын, Владимир Ленинлэн кивалтэмез улсын дуннеез адӟиз «Правда» газетлэн нырысетӥ номерез. Ӵапак та дырысен, арлы быдэ 5-тӥ мае, Совето Союзысь журналистъёс пусйыны ӧдъязы асьсэ удыс праздниксэс. Но Совето Союз куашкам бере та праздник календарьысь куштэмын вал. Озьы 1990-тӥ аръёсы Б. Ельцин куаш нюръяськиз «СССР-лэн сям-йылолъёсыныз». Со ик ялӥз выль праздник сярысь - Россиысь печатьлэн нуналыз. Таиз пусйиське арлы быдэ 13-тӥ январе. Угось та нуналэ 1703-тӥ арын Пётр I эксэйлэн указэзъя потӥз Россиысь нырысетӥ газет - «Ведомости».Озьы ке но тросэз журналистъёс али но пусъё на совето вакытысь печатьлэсь нуналзэ. Угось соку кылдӥз кунысьтымы печать удысысь журналистъёслэн тужгес зол ӧрзы, калык туж мыло-кыдо лыдӟылӥз газет-журналъёсты. Корреспондентъёс пыриськизы Быдӟым оже, калыклы вуттылӥзы фронтысь иворъёсты, бӧрысь улонлэсь урод палъёссэ шараяны юрттылӥзы. Озьы, кылсярысь, «Советской Удмуртия» газет трос сюлмаськытӥсь ужпумъёсты ӝутэ вал, нош «Шӧкыч» бамысь ӵушкась материалъёслэсь бадӟым кивалтӥсьёс но кышкаллязы. Газетъёс ортчытъяллязы пӧртэм пумиськонъёс, ас котыразы юнкоръёсты люкаллязы, комсомолецъёслэсь студиоссэс кылдытъязы, арняосын-арняосын командировкаосысь ӧз поталэ. Совето вакытъёсы печатьлэн кужмыз бадӟым вал.Елена Васильева  